kk ru ro ba kk ru kk kk kk kk kk kk kk kk kk de kk kk de kk bg kk de kk kk de kk kk kk de kk kk de kk kk kk kk kk kk kk kk kk kk kk kk krc kk kk kk krc kk kk kk krc kk kk kk krc kk kk kk kk kk kk kk kk kk kk kk krc en kk kk kk krc en ja kk ru bg kk de kk kk
Жайылымды көлдете суару жұмысы жүзеге аспақшы
Жәнібек ауданы әкімдігінде әлеуметтік әріптестік пен әлеуметтік және еңбек қатынастарын …Толығырақ »
Тілшіні төл мерекесімен құттықтады
Күні: 29.06.2017, 384 рет оқылды
Бүгін аудандық соттың судьясы Нұрмұхамбет Жұмәлі мен кеңсе меңгерушісі Берік Басырбаев байланыс және ақпарат қызметкерлерінің күніне орай әріптесіміз, «Шұғыла» қоғамдық-саяси газетінің тілшісі Нұрымбек Жапақовқа алғыс хат табыс етті. Нұрмұхамбет Бекетайұлы өз сөзінде тілшілердің қоғамның белсенді күші екенін айтып, олардың жаңалықтарды дер кезінде әрі халыққа дұрыс жеткізе білу арқылы мемлекетіміздегі бейбітшілік пен татулықты нығайтуға елеулі үлес қосып жүргендігіне тоқталды. Судья, сондай-ақ «Шұғыла» газетінің тілшілері осы кезге дейін аудандық сотпен тығыз қарым-қатынаста жұмыс жасап келгендігін атап өтіп, бұдан былай да екі ұжымның байланысы үзілмейтіндігіне сенім білдірді. Берік Бисенбайұлы да аудандық газеттің тәжірибелі тілшісін мерекесімен құттықтап, мықты денсаулық пен шығармашылық шабыт тіледі. Редакция ұжымы
Күні: 29.06.2017, 132 рет оқылды
Аудан әкімдігінде діни экстремизм мен терроризм мәселелерінің алдын алуға бағытталған облыстық дін істері басқармасының дін мәселелерін зерттеу орталығының теолог маманымен кездесу өтті. Кездесуге аудандық ақпараттық-түсіндіру тобының мүшелері, мүдделі мекеме, ұйым қызметкерлері және қоғамдық бірлестіктердің өкілдері қатысты. Басқосуды ашқан аудан әкімінің орынбасары Жақсылық Абдолов діни экстремизм мен терроризмнің алдын алу бағытында ауданда насихат жұмыстары жүйелі түрде жүргізілетінін, бүгінде осындай шараға облыстан ақпараттық-түсіндіру тобының мүшесі келгендігін айтып, мейманмен таныстырды. Мұнан соң сөз алған облыстық дін істері басқармасының дін мәселелерін зерттеу орталығының теолог маманы Бауыржан Қожагелдиев бүгінгі таңда дін күн тәртібінен түспейтін мәселеге айналғанын мәлімдеп, әлемде, елімізде орын алып жатқан діни қақтығыстар, алауыздықтар жайында баяндады. Теолог маман, сондай-ақ дін дәстүрлі және дәстүрлі емес болып екіге бөлінетінін, сондықтан өзіміздің дәстүрлі бағытымызды білудің аса маңызды екендігін айтып, ислам діні мен жат діни ағымдардың айырмашылығын егжей-тегжейлі түсіндіріп берді. Жиында тыңдаушылар тарапынан қойылған сұрақтарға тұшымды жауаптар берілді. Б.ЖҰМАҒАЗЫ
«Сан ұрпақ сусындаған кітапхана, Сарқылмас парасаттың сарайысың»
Күні: 28.06.2017, 377 рет оқылды
Баспасөз қызметкерлерінің төл мерекесі қарсаңында аудандық орталықтандырылған кітапханалар жүйесінің директоры Светлана Джукина аудандық «Шұғыла» қоғамдық-саяси газетінің ұжымын құттықтай отырып, газеттің тілшісі, Қазақстан Журналистер одағының мүшесі Меңдігүл Фазылованы алғыс хатпен марапаттады. Құттықтау лебізде былай делінген:«Құрметті Меңдігүл Ғарифоллақызы! Журналистер шығармашылығы қоғамға да, адамға да қызмет ететін, қашанда жаңалықтың  жақтаушысы, қолдаушысы бола алатын кәсіп иелерінің бірі. Сіз әр уақытта аудандық кітапханада өткізіліп  келе жатқан шаралардың ортасынан  табылып, оқырмандар көңілінен шыққан  озық материалдарыңызбен  көрініп келесіз. Сізді  Байланыс және  ақпарат  қызметкерлері  күні қарсаңында төл мерекеңізбен құттықтай отырып, жаңалықтың жаршысы, жақсылықтың хабаршысы болып, қоғамдық  ахуалдың алғы шебінде жүруіңізге тілектеспіз. Қаламыңызға қызықты тақырыптар  ілінсін, ал сіздің  жарияланымыңыздағы әр сөз  адамдарды  жақсылық жасауға, жарық әлемді  нұрландыруға жетелесін. Кәсібіңізге  өрлеу, шығармашылығыңызға сәттілік, еңбегіңізге толағай  табыстар тілейміз!». Қай дәуірде де қоғамның мәдени өмірінің, мәдени тарихының бірден-бір көрсеткіші, өткен тарихты өшірмей, ұлт жадын мәңгілік сақтайтын мекен, «Кітап – өмір, ешқашан сарқылмайтын, Мен оны  құшып, сүйем, құшаққа ала. Сәулесі күн нұрындай  жарқылдайтын, Мен үшін қасиетті үй – кітапхана», — деп ақын  айтпақшы,  рухани ошақтың алтын бесігі  аудандық кітапханамен шығармашылық байланысыңыз нығая берсін, қаламыңыз ұшқыр, жолыңыз ақ, деніңіз сау болсын дейміз біз де өз тарапымыздан  әріптесіміз Меңдігүл Ғарифоллақызына.
Спорт жаршысына алғыс білдірді
Күні: 28.06.2017, 468 рет оқылды
Әріптесіміз Данияр Оспанды байланыс  және  ақпарат  қызметкерлері  күні  мерекесі қарсаңында мәдениет және спорт саласында өтетін шараларды дер кезінде   халық назарына жеткізіп, мемлекет пен қарапайым халық  арасына  алтын көпір болып жүргені үшін аудандық  мәдениет, тілдерді дамыту  дене шынықтыру және спорт бөлімінің басшысы Бекежан Шарафутдинов  редакцияға арнайы келіп құттықтап, алғыс хат табыстады.
Күні: 28.06.2017, 476 рет оқылды
Байланыс және ақпарат қызметкерлерінің күніне байланысты газетіміздің тілшісі Меңдігүл Фазылованы «Жайық Пресс» ЖШС бас директоры Жантас Сафуллин алғыс хатпен марапаттаған болатын. Онда былай делінген: «Құрметті Меңдігүл Ғарифоллақызы, Сізді баспасөз қызметкерлерінің күнімен шын жүректен құттықтап, еңбекте табыс, өмірде бақыт тілей отырып, шынайы алғысымды білдіргім келеді. Биылғы мереке  «Жайық Пресс»  ЖШС қызметкерлері  үшін ерекше жағдайда, қос газетіміз – «Орал Өңірі» мен «Приуральенің» 100 жылдығы  қарсаңында  аталып, өтілгелі отыр. Басылымдарымыздың  ғасырлық тойына  орай мекмеде  көптеген жұмыстар  атқарылды.  Жоғалғанымыз табылып, барымыз базарлы бола түсуде. Қазіргі таңда  медиахолдингтің барша қызметкерлері көтеріңкі көңіл-күй, соны леппен жұмыс жасауда десек, артық емес. Солардың ішінде Өзіңіз де барсыз.            Ұжым осылай  ұйымшыл болса, біз алар асулар әлі аз емес. Елбасымыз айтқандай, рухани жаңғыру тың табыстарға бастамақ. Бұдан былай да еңбектің  алдыңғы шебінен  табылып, деніңіз сау, көңіліңіз шалт-шадыман бола беруіне тілектеспін». Алдағы уақытта да алар асуыңыз биік болып, тарихи-танымдық мақалаларыңызбен патша көңіл оқырмандарыңызды рухани  сусындатып, билік пен халық арасындағы алтын көпір болып табылатын баспасөздің белсенді қызметкері болуыңызға шынайы тілектестігімізді білдіреміз.  Қаламыңыздан туған дүниелеріңізді іздеп жүріп оқитын оқырмандарыңыз көп болғай!
«Талап, еңбек, терең ой…»
Күні: 28.06.2017, 335 рет оқылды
Орал қаласы әкімдігінің ішкі саясат бөлімінің қолдауымен, «Ғылыми зерттеулерді қолдау қоры» жеке қорының ұйымдастырумен  «Алаш Орда қозғалысы: қазақ мемлекеттілігі идеясының дамуына ықпалы» атты Алаш Орданың құрылғанына 100 жыл толуына және Батыс Алаш Орда көсемдерінің қызметтеріне арналған ғылыми-тәжірибелік конференциясында  Жәнібек аудандық «Шұғыла» қоғамдық-саяси газетінің тілшісі, ҚР Журналистер одағының мүшесі, өлкетанушы Меңдігүл Фазылова алаш көсемі, жерлесіміз, энциклопедиялық, полифониялық білімнің иесі,  Ұлы даланың философы Ғұмар Қараштың өмірі мен қызметі туралы  «Жайық Пресс» ЖШС-ның бас директоры Жантас Сафуллин, өлкетанушы-журналист, арабтанушы Қазбек Құттымұратұлының Ресей мұрағаттарында сақталған «Қазақстан», «Ұран» газеттерінің түпнұсқасын індете зерттеуімен жарық көрген жинақтардағы мәліметтер мен Жәнібек аудандық мұрағатындағы құжаттық деректер негізінде  жазылған «Қажымай алтын айға қол сермеп, сол жолда мерт болды» атты баяндамасын ұсынды. Тарих ғылымдарының докторы, профессор, ҚР  Ұлттық Ғылым  Академиясының құрметті мүшесі  Т.Рысбеков, тарих ғылымдарының докторы, БҚИТУ профессоры Б.Шынтемірова, Ш.Уәлиханов атындағы  Тарих  және этнология институты  директорының орынбасары, тарих ғылымдарының докторы С.Смағұлова,  Жәңгір хан атындағы  Батыс Қазақстан  аграрлық-техникалық университетінің  Қазақстан тарихы және әлеуметтік-гуманитарлық пәндер кафедрасының аға оқытушысы, тарих ғылымдарының кандидаты  Е.Хайдаров,  тарих магистрі, Ресей Өлкетану одағының мүшесі А.Құрымбаев, тарих ғылымдарының кандидаты, БҚО Дін істері  басқармасының бөлім басшысы С.Ғиззатов сынды  танымал тарлан тарихшылар мен өлкетанушылардың қатарында әріптесіміз Меңдігүл Ғарифоллақызының  аталмыш конференцияға жолдаған баяндамасы «Алаш Орда қозғалысы: қазақ мемлекеттілігі идеясының дамуына ықпалы» атты жинаққа енгізілді. Әріптесімізге шығармашылық тың шабыт, іркілмес ізденіс, қажымас қайрат, отбасылық бақыт тілейміз. Жазарыңыз сарқылмай, тың дерекке толы зерттеу материалдарыңызбен қуанта беріңіз. Біз сізге сенеміз.
Күні: 28.06.2017, 464 рет оқылды
Байланыс және ақпарат қызметкерлерінің күніне орай Жәнібек аудандық прокуратурасының ұжымы редакцияға арнайы келіп, журналистерді төл мерекелерімен құттықтады. «Құрметті Ахмедияр Қуанұлы!Сізді және Сіз арқылы аудандық «Шұғыла» қоғамдық-саяси газетінің ұжымын Байланыс және ақпарат қызметкерлерінің күнімен аудандық прокуратура атынан шын жүректен құттықтаймын! Елбасы Нұрсұлтан Назарбаев мемлекетімізді жаңа тарихи кезеңге жетелейтін «Болашаққа бағдар: рухани жаңғыру» атты мақаласында әлемдегі ең дамыған 30 елдің қатарына қосылу мақсатын қойып отырғаны белгілі. Осы межеге қол жеткізу жолында Сіздер арқалаған жауапкершілік жүгі ауыр. Осыны жете сезіне отырып, салмақты сөздеріңіз бен салиқалы пікірлеріңіздің арқасында қоғамды дәйекті ақпаратпен қамтамасыз етіп, прогресшіл қалыптарыңыздан айнымай, кәсібіңізге деген адалдығыңыз, жаңалықтарды аудан тұрғындарына дер кезінде жеткізуге зор үлес қосып келе жатқаныңыз үшін алғысымды білдіремін. Мықты денсаулық, отбасыңызға амандық, кәсібіңізге өрлеу, шығармашылығыңызға сәттілік тілеймін. Еліміз аман, жұртымыз тыныш болсын!»,-деген аудан прокуроры, әділет кеңесшісі Тілекқабыл Жұманғалеев газеттің директор-редакторы Ахмедияр Батырхановқа, жауапты хатшы  Асқар Құсайыновқа және тілші Меңдігүл Фазыловаға өз атынан алғыс хаттарды салтанатты түрде табыс етті.
Аудан әкімі ілтипат танытты
Күні: 28.06.2017, 768 рет оқылды
Журналистердің кәсіби мерекесі күні редакцияға аудан әкімінің орынбасары Жақсылық Абдолов  пен аудандық ішкі саясат бөлімінің басшысы Жанар Қошанова келіп  жаңалықтың жаршысы болып жүрген тілшілер қауымын құттықтады. — 1935 жылы шаңырағын көтерген аудандық газеттің  ұжымы  алдыңғы буынның  ел алдындағы  парызы мен қарызына адалдық танытып, қоғам өміріндегі көкейкесті мәселелерді, жағымды жаңалықтарды жұртшылыққа алдымен хабардар етуде тынымсыз еңбек етіп келеді. Жиырмасыншы ғасырдың басында өлкемізде ғылым мен ілімнің жарық сәулесінің шырақшысы болған,  ұлт мүддесі жолында өмірін сарп етудің,  халқының кемел келешегі үшін еңбек етудің ерен үлгісін көрсеткен Ғұмар Қараш, Елеусін Бұйрин сынды алаштың айбоз ұлдары «халықтың көзі, құлағы һәм  тілі»,  халықтың арын арлап, зарын зарлап, намысын жоқтайтын даушысы болар «Қазақстан»  газетін шығарғанын білеміз. Аудандық «Шұғыла»  газетінің ұжымы да  Ғұмар бабамыздың ұлағатты жолын  келісті жалғап, аудан өміріндегі, еңсесі биік елдік жолындағы істерде белсенді азаматтық ұстанымын  танытып келеді. Күнделікті газетті шығарып қана қоймай, өрісті ойымен,  өркенді ісімен, терең білімдерімен ерекшеленген ұжым  аудандық,  облыстық, аймақаралық конференциялар мен байқау-сайыстарға қатысып, жүлделі орынның тұғырында  ауданымыздың мәртебесін биіктетіп жүр. Аудан әкімі Наурызбай Қадырбайұлының атынан ұжымның әр мүшесіне денсаулық, отбасылық бақыт, шығармашылық табыс тілеймін, -деген  Жақсылық Кәримоллаұлы басылымның  редакторы Ахмедияр  Батырхановқа  «Шұғыла» қоғамдық-саяси газетінің ұжымын құттықтаған аудан әкімінің  хатын табыстады.
Күні: 28.06.2017, 146 рет оқылды
Байланыс және ақпарат қызметкерлерінің күніне байланысты газетіміздің тілшісі Меңдігүл Фазылованы «Жайық Пресс» ЖШС бас директоры Жантас Сафуллин алғыс хатпен марапаттаған болатын. Онда былай делінген: «Құрметті Меңдігүл Ғарифоллақызы, Сізді баспасөз қызметкерлерінің күнімен шын жүректен құттықтап, еңбекте табыс, өмірде бақыт тілей отырып, шынайы алғысымды білдіргім келеді. Биылғы мереке  «Жайық Пресс»  ЖШС қызметкерлері  үшін ерекше жағдайда, қос газетіміз – «Орал Өңірі» мен «Приуральенің» 100 жылдығы  қарсаңында  аталып, өтілгелі отыр. Басылымдарымыздың  ғасырлық тойына  орай мекемеде  көптеген жұмыстар  атқарылды.  Жоғалғанымыз табылып, барымыз базарлы бола түсуде. Қазіргі таңда  медиахолдингтің барша қызметкерлері көтеріңкі көңіл-күй, соны леппен жұмыс жасауда десек, артық емес. Солардың ішінде Өзіңіз де барсыз.            Ұжым осылай  ұйымшыл болса, біз алар асулар әлі аз емес. Елбасымыз айтқандай, рухани жаңғыру тың табыстарға бастамақ. Бұдан былай да еңбектің  алдыңғы шебінен  табылып, деніңіз сау, көңіліңіз шалт-шадыман бола беруіне тілектеспін». Алдағы уақытта да алар асуыңыз биік болып, тарихи-танымдық мақалаларыңызбен патша көңіл оқырмандарыңызды рухани  сусындатып, билік пен халық арасындағы алтын көпір болып табылатын баспасөздің белсенді қызметкері болуыңызға шынайы тілектестігімізді білдіреміз.  Қаламыңыздан туған дүниелеріңізді іздеп жүріп оқитын оқырмандарыңыз көп болғай!
Спортты жанына серік еткен әріптес
Күні: 28.06.2017, 384 рет оқылды
Байланыс  және  ақпарат  қызметкерлері  күніне  орай облыс   деңгейінде оздырылған спартакиадада волейболдан «Жайық  Пресс»  командасы сапында өзіндік ойын өрнегін көрсетіп, ұжымның жүлделі І орын алуына сүбелі үлес қосқан әріптесіміз Данияр Оспан  Орал қалалық дене шынықтыру және спорт бөлімінің басшысы А.Нұрмұханбетовтың диплом және медалімен марапатталды. Спортпен белсене айналысып, саламатты өмір салтын насихаттап жүрген Данияр Ғибратұлына алдағы уақытта толағай табыстар тілейміз!
БҚО, Орал қаласы, Мұхит көшесі, 57/1
Copyright © 2015 Шұғыла
Ақпаратты көшіргенде немесе дәйектеме келтiргенде «shugula.kz» порталына сiлтеме жасауыңыз міндетті